b'\n_START_ARTICLE_\nHladilnik (naprava)\n_START_SECTION_\nStili\n_START_PARAGRAPH_\nNajve\xc4\x8d gospodinjstev uporablja hladilnik z vgrajenim zamrzovalnikom zgoraj, ki je osnovni slog \xc5\xbee od leta 1940. Hladilnik imenovan side-by-side, ki ga je uvedla Amana v letu 1949, ni bil med priljubljenimi slogi do leta 1965, ki je bil predstavljen kot hladilnik na desni in zamrzovalnik na levi strani. Danes tak hladilnik imenujemo ameri\xc5\xa1ki hladilnik. Poznamo tudi hladilnike z lo\xc4\x8denim zamrzovalnikom spodaj, od leta 1950, in francoski stil hladilnika z dvemi vrati hladilnega dela zgoraj in zamrzovalnikom spodaj. Ta stil hladilnika je bil predstavljen leta 1990._NEWLINE_Ve\xc4\x8dina hladilnikov tehta med 91 kg in 200 kg, vendar so v prodaji tudi modeli, ki tehtajo do 400 kg. _NEWLINE_Razvijanje izgleda skozi leta:_NEWLINE_V za\xc4\x8detku leta 1950 je bila ve\xc4\x8dina hladilnikov bele barve. Vendar so \xc5\xbee od druge polovice istega leta oblikovalci in proizvajalci nanje dodajali barve.  V zgodnjih 60-ih so postale pastelne barve, kot sta turkizna in roza, zelo priljubljene, z izgledom bru\xc5\xa1ene kromirane prevleke. Skozi 70-ta leta so postale popularne naravne barve, kot so zelena barva avokada, jesenska zlata in barva mandljev. Leta 1980 so bili nekateri modeli hladilnikov v \xc4\x8drni barvi, ki je dala izgled razko\xc5\xa1ja. V poznih 90-ih je eleganco prevzelo nerjave\xc4\x8de jeklo, ki ga je leta 2009 en proizvajalec za\xc4\x8del predstavljati v ve\xc4\x8d barvah.\n_START_SECTION_\nVelikosti\n_START_PARAGRAPH_\nHladilniki in zamrzovalniki so razli\xc4\x8dnih velikosti. Med najmanj\xc5\xa1e sodijo \xc5\xa1tirilitrski hladilniki, ki jih ogla\xc5\xa1ujejo z mo\xc5\xbenostjo hlajenja 6 plo\xc4\x8devink piva. Ve\xc4\x8dji gospodinjski hladilniki so vi\xc5\xa1ine \xc4\x8dloveka, v \xc5\xa1irino pa merijo pribli\xc5\xbeno 1 meter in so zmo\xc5\xbeni shranjevanja do 600 litrov. Za manj\xc5\xa1a gospodinjstva so dovolj hladilniki vi\xc5\xa1ine 86 cm, zmogljivosti od 200 do 350 litrov.'